b'\n_START_ARTICLE_\nJames Michel\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nMichel aloitti uransa opettajana, mutta siirtyi sotilasuralle ja kohosi everstiksi. Ennen Seychellien itsen\xc3\xa4istymist\xc3\xa4 vuonna 1976 h\xc3\xa4n liittyi France-Albert Ren\xc3\xa9n johtamaan poliittiseen puolueeseen jo ennen maan itsen\xc3\xa4isyytt\xc3\xa4 ja oli sen keskuskomitean j\xc3\xa4sen vuoden 1977 kaappauksen aikaan. Puolue on muuttanut nimens\xc3\xa4 kahteen kertaan ja on nykyisin nimelt\xc3\xa4\xc3\xa4n Parti Lepup eli Seychellien kansanpuolue. Michel on sen puheenjohtaja vuodesta 2009 alkaen._NEWLINE_Vuonna 1996 James Michelista tuli Seychellien varapresidentti. Vuonna 2004 h\xc3\xa4n seurasi vapaissa vaaleissa France-Albert Ren\xc3\xa9a maan presidenttin\xc3\xa4. H\xc3\xa4net valittiin uudelleen hein\xc3\xa4kuun 2006 vaaleissa ja j\xc3\xa4lleen toukokuussa 2011. Michel voitti my\xc3\xb6s vuoden 2015 vaalit, mutta h\xc3\xa4n ilmoitti syyskuussa 2016 j\xc3\xa4tt\xc3\xa4v\xc3\xa4ns\xc3\xa4 paikkansa ennenaikaisesti kansanpuolueen h\xc3\xa4vitty\xc3\xa4 vuoden 2016 parlamenttivaalit. Kansanpuolue menetti n\xc3\xa4in 39 vuotta kest\xc3\xa4neen valta-asemansa. Michelin seuraajaksi nousi varapresidentti Danny Faure._NEWLINE_Michel on taistellut tarmokkaasti merirosvousta vastaan. Somalialaiset merirosvot ovat vakava uhka seychellien kalastajille. H\xc3\xa4n on kiinnitt\xc3\xa4nyt huomiota my\xc3\xb6s ilmaston l\xc3\xa4mpenemisen vaikutuksiin, jotka uhkaavat saarivaltion tulevaisuutta.'